open-index/open-wikipedia-markdown huggingface dataset:
Status Quo

**Status Quo** on inglise rokkbänd. Bändi, mis algselt kandis nime **The Scorpions**, asutasid koolipoisid Francis Rossi ja Alan Lancaster 1962. aastal. Pärast mitut koosseisuvahetust sai 1967. aastal bändi nimeks Status Quo. 

Suurbritannia edetabelitesse on bändilt jõudnud 60 laulu, mida on enam kui ühelgi teisel ansamblil. 22 laulu on jõudnud Briti singliedetabelis esikümnesse. Nende tuntuimad laulud on "Pictures of Matchstick Men" (1968), "Whatever You Want" (1979) ja "In the Army Now" (1986 ja 2010). 

1985. aastal avas bänd Wembley staadionil heategevuskontserdi Live Aid lauluga "Rockin' All Over the World".

1994. aastal esines ansambel ka Tallinnas Rock Summeril.

## Koosseis
### Praegused liikmed
*Francis Rossi, kitarr, vokaal (alates 1962)
*Andy Bown, klahvpillid, rütmikitarr, harmoonika, vokaal (alates 1982)
*John "Rhino" Edwards, basskitarr, vokaal (alates 1985)
*Leon Cave, löökpillid, taustavokaal (alates 2013)
*Richie Malone, rütmikitarr, taustavokaal (alates 2016)
### Endised liikmed
*Alan Lancaster, basskitarr, vokaal (1962–1985; taasühinemine 2013–2014)
*Jess Jaworski, klahvpillid (1962–1965, suri 2014)
*Alan Key, löökpillid (1962–1963)
*John Coghlan, löökpillid (1963–1981; taasühinemine 2013–2014)
*Roy Lynes, klahvpillid, vokaal (1965–1970)
*Rick Parfitt, rütmikitarr, vokaal (1967–2016; surmani)
*Pete Kircher, löökpillid (1982–1985)
*Jeff Rich, löökpillid (1985–2000)
*Matt Letley, löökpillid (2000–2013)

## Albumid
*"Picturesque Matchstickable Messages from the Status Quo" (1968)
*"Spare Parts" (1969)
*"Ma Kelly's Greasy Spoon" (1970)
*"Dog of Two Head" (1971)
*"Piledriver" (1972)
*"Hello!" (1973)
*"Quo" (1974)
*"On the Level" (1975)
*"Blue for You" (1976)
*"Rockin' All Over the World" (1977)
*"If You Can't Stand the Heat..." (1978)
*"Whatever You Want" (1979)
*"Just Supposin'" (1980)
*"Never Too Late" (1981)
*"1+9+8+2" (1982)
*"Back to Back" (1983)
*"In The Army Now" (1986)
*"Ain't Complaining" (1988)
*"Perfect Remedy" (1989)
*"Rock 'til You Drop" (1991)
*"Thirsty Work" (1994)
*"Don't Stop" (1996)
*"Under The Influence" (1999)
*"Famous in the Last Century" (2000)
*"Heavy Traffic" (2002)
*"Riffs" (2003)
*"The Party Ain't Over Yet" (2005)
*"In Search of the Fourth Chord" (2007)
*"Quid Pro Quo" (2011)
*"Bula Quo!" (2013)
*"Aquostic: Stripped Bare" (2014)
*"Aquostic II: That's a Fact" (2016)

## Vaata ka
**[[status quo]]*
Uudisväärtus

**Uudisväärtus** on tunnus, mis teeb uudise inimestele huvitavaks ja uudislikuks. Uudis, millel esineb rohkem uudisväärtusi, saab tõenäolisemalt kajastust ja on inimeste jaoks huvitavam. Uudisväärtused aitavad toimetajatel ja ajakirjanikel otsustada, mis on uudis ja mis ei ole. 

Läbi ajaloo on uudisväärtusi defineeritud mitmeid kordi. Ühe levinuma – Denis McQuaili teooria järgi on lääne meedias esinevad peamised uudisväärtuse kriteeriumid sündmuse ulatus, lähedus, selgus, värskus, relevantsus, kooskõla, personifitseeritus, negatiivsus, dramaatilisus ja aktiivne köide. 

## Ajalugu
Esimesena defineerisid uudisväärtused Norra teadlased Johan Galtung ja Mari Ruge. Nende nimekiri koosnes 12 uudisväärtusest: 
* sagedus
* künnise ületamine
* üheseltmõistetavus
* tähenduslikkus lugejale
* seotus suurema sündmusega
* ebaharilikkus
* väljaande kompositsiooniga sobimine
* viited eliitriikidele
* viited eliitinimestele
* viited isikutele (personifitseeritud uudis)
* viited negatiivsetele asjaoludele

## Uudisväärtused Eestis
Eestis on uudisväärtuste sõnastamise ja uurimisega peamiselt tegelenud Tiit Hennoste. Oma teoses "Uudise käsiraamat" tõi ta välja seitse peamist uudisväärtust: mõjukus, ebatavalisus, prominentsus, konfliktsus, lähedus (nii füüsiline kui ka psüühiline), värskus, päevakajalisus.

## Viited
Eduard Romanjuta

**Eduard Eduardovytš Romanjuta** (Едуард Едуардович Романюта; sündinud 23. oktoobril 1992 Ternopilis) on Ukraina laulja.

2015. aasta Eurovisiooni lauluvõistlusel esindas ta Moldovat lauluga "I Want Your Love".
Kirimäe Jaanisoo

**Kirimäe Jaanisoo** on soo Lääne maakonnas Lääne-Nigula valla ja Haapsalu linna piiril Kirimäe ja Aamse külas. 

Soo on madalsoo erinevate tarnakooslustega, soo kirdenurgas on natuke siirdesoo algeid. 20. sajandi algupoolest on soo idapooles ummistunud labidakraavide võrgustik. Nõrga kuivenduse mõjul on soos mõõdukalt levinud sinihelmikas ja soo muutunud kohati väga mätlikuks. Soos kasvab mitmeid looduskaitse all olevad taimeliike. 

Soo eesvooluks on lühike Kaarupipealse soosse suunduv oja. Soosse ei voola märkimisväärseid ojasid ja kraave. 

Ala on kasutusel olnud heinamaana.

## Viited
Status quo ante

Ladinakeelne väljend *status quo ante* võib viitab:

**[[Status quo ante]]le*, mis tähendab "nii nagu olukord oli enne" ning liidab ühte termini *[[status quo]]*
**[[Status quo ante bellum]]ile*, mis tähendab "nii nagu olukord oli enne sõda"
**[[Status Quo Ante Sünagoog]]ile* Slovakkias Trnava linnas
Arne Bendiksen

**Arne Joachim Bendiksen** (19. oktoober 1926 – 26. märts 2009) oli Norra laulja.

1964. aasta Eurovisiooni lauluvõistlusel esindas ta Norrat lauluga "Spiral".
Knut Anders Sørum

**Knut Anders Sørum** (sündinud 12. aprillil 1976) on Norra laulja.

2004. aasta Eurovisiooni lauluvõistlusel esindas ta Norrat lauluga "High".
Tatjana Panina

**Tatjana Panina** (vene keeles Татьяна Игоревна Панина; sündinud 16. oktoobril 1980) on udmurdi folklorist, Udmurdi Ajaloo, Keele ja Kirjanduse Instituudi teadur.
Tema uurimishuvid on seotud udmurdi folkloori, ravimisrituaalide, loitsude ja  traditsioonilise kultuuriga.
Kaitses 2012 väitekirja udmurdi sõnamaagia teemal.

## Publikatsioonid
*Monograafia. Слово и ритуал в народной медицине удмуртов. Ижевск, 2014.- 237 lk.
### Valik artikleid
*Ритуальное задабривание духа болезни в контексте удмуртской этномедицины. In: Традиционная культура, №1, 2013, lk. 42-50.
*Атрибутика удмуртского заговорно-заклинательного обряда. In: Г. Е. Верещагин, традиционная культура и просветительство народов Урало-Поволжья : сборник статей. Удмурт. ин-т истории, языка и литературы УрО РАН ; отв.редактор В. М. Ванюшев Ижевск, 2014.
*Номинация болезни в удмуртском языке. In: Вестник Вятского государственного гуманитарного университета 2011, № 4(2), lk. 24-30.
*Представления удмуртов о природе болезни и способы лечения в рукописном наследии удмуртского просветителя М.И. Ильина. In: Роль просветителей финно-угорских и тюркских народов в становлении и развитии литературы, образования и культуры Урало-Поволжья. Сборник статей. Ижевск, 2011, lk. 172-180.
*Вербальная формула в  удмуртских календарных обрядах изгнания болезней. In: Труды конференции "Покровские дни": В 3 томах. Нижний Новгород, 2011. Т. 1, lk. 66-74.
*Panina, T. Formulae for Expelling Illnesses/Diseases in Udmurt Charms and Prayers. Folklore. Electronic Journal of Folklore. Vol. 47 (2011), pp. 145-154.
*"Red Growth, Yellow Growth, White Growth...": Chromatic Beliefs in Udmurt Folk Medicine and Healing Charms. Incantatio 5, pp. 9-28.
*Владыкина, Т.;   Глухова;  Панина, Т. Удмуртский народный календарь и сельский социум. In: НАУЧНЫЙ ДИАЛОГ, 2017, nr. 10, pp. 149-169. 

## Viited

## Välislingid
*T. Panina Monograafia
*T. Panina artikkel Folklore 47
*T. Panina artikkel Incantatio 5
Casus fœderis

***Casus fœderis*** tähendab ladinakeelse väljendina **alliansijuhtumit** – tavaliselt on see seotud vastastikuse kaitse paktiga. 

Diplomaatilistes tingimustes tähendab see juhtumit, kus mängu tulevad poolehoidjatevahelised liidusuhted. Sõjategevuses (samaväärse *[[casus belli]]* tähenduses) võib see kaasata süütegusid või ähvardusi enda liitlase või liitlaste suhtes.

## Vaata ka
*allianss
*diplomaatia (bilateraalsus ja multilateraalsus)
*sõda
Vee puudutus

**"Vee puudutus"** (algupärane pealkiri "The Shape of Water") on Ameerika Ühendriikide romantiline fantaasia-draamafilm, mille režissöör on Guillermo del Toro. 

Tegevus toimub 1962. aastal Baltimore'is, valitsuse ülisalajases laboris. Labori koristaja armub kinnipüütud inimesesarnasesse kahepaiksesse olendisse.

Film esilinastus 31. augustil 2017 Veneetsia filmifestivalil, kus see võitis Kuldlõvi auhinna kui festivali parim film.

Filmi eelarve oli 19,5 miljonit dollarit. Film on sisse toonud 126,4 miljonit dollarit.

## Viited

## Välislingid
* Filmi ametlik treiler
Abrasiivsaag

**Abrasiivsaag** (ka **hõõrdsaag**) on elektriline tööriist selliste kõvade materjalide lõikamiseks nagu metallid, plaadid ja betoon. Lõike teostab abrasiivketas, mis sarnaneb lihvkettaga. Tehniliselt pole tegu saega, kuna puuduvad saehambad.

Abrasiivsaage on mitmesuguseid, sealhulgas laua-, käsi- ja järelkõnnitavad saed. Lauasaagide puhul, mida kasutatakse enamasti plaatide ja metalli lõikamiseks, on lõikur ja mootor paigaldatud fikseeritud alusplaadile kinnitatud pöördvardale. Lauapealsed mudelid on sageli elektrilised ja neil on üldiselt sisseehitatud viil või muu kinnitusvahend. Vabakäelisi abrasiivsaage kasutatakse enamasti ehitusplatsidel betooni, asfaldi ja torude lõikamiseks. Need on konstrueeritud käepideme ja mootoriga kasutaja lähedal ja kettaga sae teises otsas. Vabakäesaagidel pole kinnitusvahendit, sest lõigatavad materjalid on suured ja rasked. Järelkõnnitavad saed, mida sageli nimetatakse ka lamedateks saagideks, on suuremad saed, mida kasutatakse sisselõigete tegemiseks betoonpõrandatel ja asfaldisillutistel.

## Viited
Julien Simon-Chautemps

**Julien Simon-Chautemps** (sündinud 14. mai 1978) on prantsuse motosporditegelane. Praegu on ta võidusõiduinsener Sauberis.

Varem on ta töötanud Toyota F1, Team Lotus, Renault F1 ja Lotus F1 Team meeskondades.

Julien Simon-Chautemps on lõpetanud kõrgkooli Institut polytechnique des sciences avancées..

## Viited
Näpitsad

**Näpitsad** on käsitööriist, mida kasutatakse objektide hoidmiseks. Tööriist on välja arenenud haaratsitest, mida kasutati pronksiajal, et kuum metall ei kõrvetaks käsi.  Näpitsatega saab painutada ja suruda erineva suurusega materjale. Näpitsad tekitavad jõuõla, mis suurendab käe survetugevust väiksele punktile. Näpitsatel on lai kasutusvaldkond. 

## Vaata ka
*Tangid
*Lukustustangid

## Viited
Nurgasaag

**Nurgasaag** ehk **järkamissaag** on saag, mis võimaldab lõikenurki fikseerida ja teha sellega täpseid lõikeid. 

Nurgasaega saab mitmel viisil lõigata nii puitu, lamineeritud materjale kui ka plaste. See sobib suurepäraselt sisetöödeks.

Varem koosnes nurgasaag tapisaest, mis asus nurgakarbis, kuid tänapäeval koosneb see mootoriga ketassaest, mida saab paigutada eri nurkade all ja langetada lõigatavale detailile, mis on paigutatud vastu tagaseina. Tihti öeldakse mootoriga nurgasae kohta ka **hakksaag**.

Esimese nurgasae töötas välja Ed Niehaus 1964. aastal. Sellel olid peaaegu kõik tänapäevase nurgasae omadused, näiteks saeterakaitse ja saeterapidur.

## Tüübid

* **Standardsaag** – mootoriga versioon, mis on disainitud sirgeks ristlõikamiseks. Saab kasutada eri nurkade all, aga tavaliselt kasutatakse neid, et lõigata 45-kraadiseid lõikeid raamimiseks.
* **Liitsaag** – liitsae tera saab kallutada, et teha lõikeid eri nurkade all. Sellega on võimalik teha kaldlõikeid. Kaldlõige on lõige nurga all, mis erineb 90°. kraadist. Seda kasutatakse tavaliselt kodude sisustustöödes.
* **Kahekordne liitsaag** – kahekordne ehk topeltliitsaag annan võimaluse pöörata saetera nii vasaku kui ka parema käe poolsest otsast. See võimaldab teha lõikeid iga nurga alt, ilma et peaks tooriku positsiooni muutma.
* **Laseri ja/või LED-iga nurgasaag** – mõnel mudelil on laser, mis aitab teha täpsemaid lõikeid. Laser on tehtud kettakujulisest seibist, mis on kinnitatud sae külge ja näitab joont, kust tera lõikab. Osal saagidest on tööpinna valgustamiseks ka LED-funktsioon.

## Viited
Axwell

**Axwell** (kodanikunimega **Axel Christofer Hedfors**; sündinud 18. detsembril 1977 Lundis) on Rootsi DJ ja muusikaprodutsent. Axwell oli koos Sebastian Ingrosso ja Steve Angelloga üks Swedish House Mafia liikmetest.
IRB

**IRB** võib tähendada järgmist:
*International Rugby Board on rahvusvaheline ragbi organisatsioon
*Iiri Vabariiklik Vennaskond (inglise *Irish Republican Brotherhood*)
*...
Leeklamp

**Leeklamp** on tööriist, millega saab materjale kiirelt kuumutada. Enamasti on leeklambid tänapäeval  gaasipõletid, mille kuuma kontsentreeritud leeki saab kasutada materjalide (näiteks õhu, metalli, plasti) kuumutamiseks ja sulatamiseks. Leeklampi kasutatakse näiteks metalli vormimisel selle kõvenemise ja tahkumise kiirendamiseks. 

## Kasutusalad
                                                                                                                                                                                                                                                             
* meditsiinitööstus
* ehete valmistamine
* tootmine ja tööstus
* ehitus

## Meditsiinitööstus

Leeklampe võib leida mitmesuguste meditsiinivahendite, näiteks vereanalüsaatorite, hulgast. Ühe rakendusena paigaldati leeklamp vereanalüsaatori sisse, et  reaalajas filmida küvetti, mis  võimaldas verd hoiustada ja seda kontrollida aparaadi pinnal.

## Ehete valmistamine

Tavaliselt nimetatakse leeklampe jootepõletiks. Ehete valmistamisel kasutatavad põletid töötavad sageli butaani, propaani, MAPP gaasi või propaani ja hapniku seguga. Leeklambid töötavad efektiivsemalt kindlate metallidega, nagu näiteks sterlingu, kulla ja vasega, kuna leek suudab neid metalle kuumutada kõrgemale temperatuurile kui traditsioonilised joote- ja püstolkolvid.

## Tootmine ja tööstus

Leeklambid on laialt kasutuses töötlevas tööstuses. Leeklampe kasutatakse näiteks suure jõudlusega stantsimisel, kõvendamisel, kuivatamisel, termokahandamisel, õhkkütteseadmetes, steriliseerimisel, liimi aktiveerimisel, õhupuhastites ja õhknugades vedeliku minemapuhumisel.

## Ehitus

Spetsiaalse plasmaküttegapõletiga saab üles soojendada ehituslikku pinnast. Eelnimetatud tehnoloogia on osutunud kasulikuks hoonete ja rajatiste tugevama aluspinna konstrueerimisel. Seda tehnoloogiat veel arendatakse, kuid prototüübi katsetamisel oli see edukas.

## Viited

# Gaasipõleti Eesti Entsüklopeedia (vaadatud 13.05.2018)
# How to use a torch (vaadatud 13.05.2018)
JKS

**JKS** võib tähendada järgmist:
*Julius Kuperjanovi Selts
*Järvenpään Koripalloseura, Soome korvpalliklubi
*...
JKL

**JKL** võib tähendada järgmist:
*Jaunųjų konservatorių lyga, Leedu noorteorganisatsioon
*JKL, Rootsi ettevõte
*Jyväskylä lühend
*...
JAG

**JAG** võib tähendada järgmist:
*JAG, USA teleseriaal
*Jacobabadi lennuvälja IATA kood
*Judge Advocate General's Corps, USA sõjaorganisatsioon
*...
Euronews

**Euronews** on mitmekeelne uudistekanal, mille peakorter asub Lyoni linnas Prantsusmaal. Kanal asutati aastal 1993 ning selle eesmärgiks on kajastada uudiseid Euroopa vaatevinklist. Euronewsi suurosanik on Egiptuse ärimees Naguib Sawiris, kes omab ettevõtte Media Globe Networks kaudu 53% aktsiatest.

Venemaa keelustas kanali edastamise Venemaal 2022. aasta 22. märtsil.

## Viited
Živaja Starina

**Živaja Starina** (vene keeles Живая старина) on 1992. aastal Riikliku Vene Folkloori Keskuse (Государственный республиканский центр русского фольклора, ГРЦРФ) asutatud folkloristika ja pärimuskultuuri ajakiri, mis hakkas ilmuma 1994. aastal ja jätkab aastatel 1890–1917 ilmunud samanimelise ajakirja ülesannete ja temaatikaga. Ajakiri keskendub vene ja teiste Venemaa rahvaste folkloori ja pärimuskultuuri, samuti maailma slaavi rahvaste folkloorile. 

Aastatel 1994–1997 oli ajakirja peatoimetaja Nikita Tolstoi, kelle surma järel sai peatoimetajaks Sergei Nekljudov. Aastast 2011 on peatoimetaja Olga Belova. Ajakirja toimetuskolleegiumisse kuuluvad vene olulisemate teaduskeskuste esindajad.

Ajakiri ilmub neli korda aastas ja on lülitatud Venemaa teadusliku tsiteerimise indeksisse RINTS ((РИНЦ).

Ajakirjas avaldatakse folkloori teooria ja keele kõrval folkloristika ajaloo ja suundumuste, folklooriliikide, rahvakombestiku ja -kalendri, rahvausundi ja materiaalse kultuuri alaseid käsitlusi. Avaldatakse ka välitööde ja  arhiivide materjale, ülevaateid, uusimate vene ja slavistika väljaannete retsensioone, erialaste konverentside kroonikaid.

## Viited

## Kirjandus
*Живая старина. In: Русская периодическая печать (1702—1894): Справочник. — М.: Госполитиздат, 1959. — С. 701.
*Живая Старина. In: Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

## Välislingid
*Zhivaja starina veebileht;
*Указатель содержания журнала «Живая старина» за 1891—1905 гг.;
*Указатель содержания журнала «Живая старина» за 1995—2007 гг.;
*Выпуски журнала «Живая старина» за 1890—1908 гг..
Spoonisaag

**Spoonisaag** on saag õhukese lehtvineeri ehk spooni lõikamiseks. 

Selle kitsas ja sageli kurvis tera tagab täppistöö. Mõningatel spoonisaagidel on kaldu olev käepide, et oleks võimalik lõigata piki pinda. 

Tera pikkus on tavaliselt 10–15 cm, teral on sentimeetri kohta 5–6 hammast.

Sarnase ehitusega saag on tapisaag, mis on mõeldud tappide, puittüüblite ja muude väljaulatuvate pindade lõikamiseks. 

## Viited
Enheduanna

**Enheduanna** oli Akadi impeeriumi ajal tegutsenud Mesopotaamia naispoeet, printsess ja preestrinna. Ta oli Akadi impeeriumi looja Sargon I tütar ja tegutses umbes 2300 eKr. Ta on esimene nimeliselt teadaolev kirjanik maailma ajaloos.

Ta on kirjutanud jumalanna Inanna auks sumerikeelse hümni, mis on ka säilinud. Kokku on Enheduanna kirjutanud vähemalt kaks suuremat hümni.

## Vaata ka

* Mesopotaamia
* Sargon
* Akadi impeerium

## Viited
Aare Tark

**Aare Tark** (sündinud 4. aprillil 1959 Tallinnas) on eesti vandeadvokaat. 

## Elulugu
Aare Tark on lõpetanud 1977. aastal Tallinna 43. Keskkooli ja 1983. aastal Tartu Riikliku Ülikooli õigusteaduskonna.

1984. aastast on ta Eesti Advokatuuri liige ja 1992. aasta veebruarist vandeadvokaat. Ta on advokaadibüroo TARK juhtivpartner.

Aare Tark on kolmel korral valitud Eesti Advokatuuri esimeheks aastatel 1994–2001. Esimeheks oldud aastatel panustas ta tänapäevase advokatuuri arendamisse, advokatuuri tegevusega seotud õigusaktide väljatöötamisse ning välissuhtlusse.

1992. aasta oktoobrist on ta Rahvusvahelise Advokaatide Assotsiatsiooni (International Bar Association) liige, aastatel 1998–2000 sama organisatsiooni ametialase eetikakomisjoni liige.

2003. aastast on ta Eesti Advokatuuri eetika- ja metoodikakomisjoni liige.

Aare Tark on esindanud Eesti Vabariigi valitsust tsiviilvaidlustes nii esindajana kui ka kohtunikuna vahekohtumenetluses. On osalenud Eesti Keskpanga esindajana ICSIDi (International Centre for Settlement of Investment Disputes) rahvusvahelises vahekohtumenetluses.

On tegelenud Eesti Panga, Ameerika Ühendriikide suursaatkonna, Eesti suuremate börsiettevõtete esindamise ja nõustamisega jooksvates küsimustes, Eesti suuremate transiidi ja telekomi ettevõtete esindamise ja nõustamisega.

## Tunnustus
* 2001 – Valgetähe III klassi teenetemärk
* 2004 – Eesti Advokatuuri teenetemedal
* 2015 – Eesti Advokatuuri kuldmärk

## Viited
Stockholmi Bromma lennujaam

**Stockholmi Bromma lennujaam** (rootsi *Stockholm-Bromma flygplats*, mitteametlikult *Bromma Flyghält*) asub Stockholmis Bromma linnaosas. Lennujaam asub 9 km kaugusel Stockholmi südalinnast.

Lennujaam avati 1936. aastal. Arlanda lennujaam avati 1962. aastal, mille järel Bromma lennujaama kasutamine on jäänud väikeseks.

See oli esimene täielikult sillutatud maandumisradadega lennujaam Euroopas.

Arutluse all on lennujaama sulgemine.

## Lennufirmad ja sihtkohad
* BRA Braathens Regional Airlines (Åre-Östersund, Ängelholm, Göteborg, Halmstad, Helsingi, Kalmar, Malmö, Ronneby, Sundsvall-Timrå, Trollhättan, Umeå, Visby, Växjö)
* British Airways (Århus)
* Brussels Airlines (Brüssel)
* Finnair (Helsingi)

## Viited

## Välislingid
* Bromma lennujaam Swedavia kodulehel
Charles Kálmán

**Charles Kálmán** (ka Charles Kalman; õieti **Karl Emmerich Kalman**; 17. november 1929 Viin – 22. veebruar 2015 München) oli Austria filmi- ja lavahelilooja. Nii nagu ta isa Imre Kálmán kirjutas ta ka operette, kuid oli pühendunud peamiselt muusikalile. 

Pärast anšlussi viibis ta emigratsioonis USA-s ja Prantsusmaal. Klaverit ja kompositsiooni õppis ta New Yorgi Riverdale'i muusikakoolis ja Columbia ülikoolis. Hiljem õppis ta Pariisi Konservatooriumis Jean Rivier' käe all.
Rannu lahingu mälestussammas

**Rannu lahingu mälestussammas** oli Virumaal Kalvi vallas Rannu külas Rannu kooli ees asuv Vabadussõja Rannu lahingus langenute mälestusmärk.

Sammas avati 4. mail 1930. Samba avamisel osalesid muuhulgas kindral Aleksander Tõnisson, Kaitseliidu ülem kindral Johannes Roska, erukindral Ernst Põdder, Rakvere garnisoni ülem kolonel Heinrich Paavijaan (Pallandi) ning lahingut juhtinud Aleksander Seiman. Aleksander Seiman eemaldas ka mälestuskivilt katte. Mälestuskivi õnnistas sisse Viru-Nigula kirikuõpetaja Aleksander Alver.

Sammas hävitati 1940. aastal.

24. juunil 2004 avati sammas uuesti Kaitseliidu Alutaguse maleva ettevõtmisel. Samba asukoht on esialgsega võrreldes muutunud, kuna vana asupaiga kohal kulgeb nüüd Tallinna–Narva maantee.

## Viited
Suruõhuvasar

**Suruõhuvasar** (ingl k *pneumatic drill or demolition hammer*) on pneumaatiline (esineb ka elektromehaanilisi variante) tööriist, milles on kombineeritud haamer ja kõvasulamist meisel. Kuigi suruõhuvasarad on saanud mitmeid patente, pärinevad esimesed kanded Charles Brady Kinglt aastast 1892 .

Suruõhuvasar saab tööks vajaliku löögijõu suruõhukompressori toodetud suruõhust, mis juhitakse suruõhuvasarani survevooliku kaudu. Tänapäeval asendavad suruõhuvasaraid üha enam eri suuruse ja võimsusega elektrilised vasarad, mille võimalikke kasutusvaldkondi on rohkem kui suruõhuvasaratel. Eriti võimsad, lammutustöödel kasutatavad ehitusmasinate külge kinnitatud löökvasarad töötavad hüdraulilisel meetodil. 

Suruõhuvasar opereerib tänu suruõhu poolt üles-alla liigutatavale tööriistasisesele haamrile, mille löögitugevus sõltub tööriistale mõjuvast survest. Suruõhuvasarat kasutatakse kõva pinnase nagu asfalt ja betoon lõhkumiseks.

## Vaata ka
*Puurvasar

## Viited
Vesilood

**Vesilood** on tööriist, millega määratakse vedelikuga täidetud klaasampullis paikneva õhumulli asendi järgi rõhtsihti või -tasandit. Enamasti kasutusel ehitusel.

## Vaata ka
*Lood
*Nivelliir

## Viited
Jaak Oja

**Jaak Oja** (sündinud 16. augustil 1953 Viljandi rajoonis Karksi-Nuias) on eesti vandeadvokaat.  

## Haridus
Ta on lõpetanud 1971. aastal A. H. Tammsaare nimelise Tartu 1. Keskkooli ja 1976. aastal Tartu Riikliku Ülikooli õigusteaduskonna.  

## Töökäik
Suunati tööle Tallinna. Augustist 1976 oli stažöör Tallinna I Õigusnõuandlas, kus jätkas 1977. aastal tööd advokaadina.

Veebruaris 1977 sai ta Eesti NSV Advokaatide Kolleegiumi liikmeks – advokaadiks – ning veebruarist 1992 on ta Eesti Advokatuuri kuuluv vandeadvokaat. 

Detsembris 1991 asutas ta omanimelise advokaadibüroo, mille ärinimi on 2012. aastast Advokaadibüroo Oja, Nõu ja Partnerid. Jaak Oja tegeleb põhiliselt tsiviilõiguse ja -protsessi küsimustega.

Septembrist 1989 kuni märtsini 1990 oli Jaak Oja Eesti NSV Plaanikomitee uue seadusandluse osakonna nõunik ja juhataja. Aastatel 1990–1994 osales ta õigusaktide projektide väljatöötamisel. 

Aastatel 1997–2016 oli Islandi aukonsul Eestis, pärast seda on olnud Austria Suursaatkonna usaldusadvokaat.

## Liikmesus
Jaak Oja oli Eesti NSV Advokaatide Kolleegiumi Presiidiumi esimees aastatel 1990–1992 ning 1992–1994 Eesti Advokatuuri esimees, olles seega esimene taasiseseisvumisjärgne advokatuuri esimees. Aastatel 1994–1995 kuulus Jaak Oja advokatuuri juhatusse. Aastatel 1993–1998 oli ta Avatud Eesti Fondi nõukogu liige, aastatel 1994–1996 ka nõukogu esimees.

## Tunnustus
* 2003 Valgetähe V klassi teenetemärk
* 2016 Eesti Advokatuuri teenetemedal

## Viited
Kaablitangid

**Kaablitangid** on tööriist sidekaablite otsastamiseks. Enamik kaablitange võimaldavad otsastada nii RJ45 kui ka RJ11 pistikutega. Kaablitange on mugav kasutada koos kaablikoorijaga. Tehtud tööd saab kontrollida kaablitestriga.
Tungraud

**Tungraud** on seade raskuste tõstmiseks või pikisuunalise pressjõu tekitamiseks. 

Tungraud töötab inimjõu, elektri või suruõhuga. Tungraud võib oma tööpõhimõttelt olla mehaaniline või hüdrauliline, st tungraud muudab sisendenergia kas mehaanilise ülekandega või hüdraulika abil tõstejõuks. Tungraua peamine omadus on maksimaalne tõstevõime. Tungraudu kasutatakse laialdaselt autode remondi juures (tehase poolt on iga sõiduauto varustatud tungrauaga). Samuti leiavad mitmesugused tungrauad kasutust tööstuses, ehitusobjektidel, põllumajanduses – kõikjal, kus on vaja tõsta raskeid esemeid.
156 eKr

**156. aasta eKr** ehk *[[ab urbe condita]]* DXCVIII (598).

## Sündmused
*Rooma ründas Dalmaatsiat, kuid see säilitas iseseisvuse lubadusega Roomale andamit maksta.

## Sündinud
*... 

## Surnud
*...
158 eKr

**Aasta 158 eKr** oli 158. aasta enne meie ajaarvamist, Vana-Rooma ajaarvamise järgi *[[ab urbe condita]]* DXCVI (596).

## Sündmused
*Vana-Rooma konsuliteks olid Marcus Aemilius Lepidus ja Gaius Popillius Laenas.
* ...

## Sündinud
* ...

## Surnud
* 159 või 158 eKr: Terentius, vanarooma näitekirjanik
Kapillaarviskosimeeter

**Kapillaarviskosimeeter** ehk **Ostwaldi viskosimeeter** on viskosimeetrite liik, mis on saanud nimetuse Wilhelm Ostwaldi järgi. 

Teist liiki viskosimeeter on Ubbelohde viskosimeeter, mis koosneb U-kujulistest klaasitorudest, mis hoitakse vertikaalselt, kontrollitud temperatuuriga vannis. U-kujulise viskosimeetri ühel poolel on vertikaalne sektsioon, kus asub kapillaar.

Üleval ja all on vedeliku mahuti. Kasutamisel lastakse vedelik läbi ülemise mahuti, seejärel lastakse vedelik voolata alumisse mahutisse. Kaks märki (üks üleval- ja teine allpool ülemist mahutit) näitavad viskoossuse mahtu. Aeg, mis kulub vedelikul kahe märgi läbimiseks, on võrdeline kinemaatilise viskoossusega.

Mõõdetakse aeg, mis kulub katsevedelikul läbivooluks kapillaari kahe märgitud punkti vahel. Läbivooluaeg korrutatakse viskosimeetri konstandiga ning saadakse kinemaatiline viskoossus.
157 eKr

**157. aasta eKr** ehk *[[ab urbe condita]]* DXCVIII (597).

## Sündmused
*Vana-Rooma konsuliteks olid Sextus Iulius Caesar ja Lucius Aurelius Orestes.
*...

## Sündinud
*Gaius Marius, Vana-Rooma riigimees ja sõjaväelane

## Surnud
*Han Wendi, Hiina keiser
Cosmos (ajakiri)

**Cosmos** (alapealkirjaga The journal of The Traditional Cosmology Society) on The Traditional Cosmology Society väljaantav akadeemiline ajakiri, mis ilmub kord aastas Edinburghis ja avaldab eelretsenseeritavaid interdistsiplinaarseid artikleid müütide, religiooni ja kosmoloogia alalt, hõlmates mitmesuguseid kultuure minevikus ja tänapäeval. 

Cosmose toimetaja on olnud pikka aega Emily Lyle ja ülevaadete toimetaja Aude Le Borgne, toimetajana on töötanud Mirjam Mencej ja Lousie Milne.

## Välislingid
*Cosmos veebis
Adlai E. Stevenson I

**Adlai Ewing Stevenson** vanem (23. oktoober 1835 Kentucky – 14. juuni 1914 Bloomington, Illinois) oli Ameerika Ühendriikide poliitik Demokraatlikust Parteist. Ta oli Ameerika Ühendriikide asepresident aastatel 1893–1897, Grover Clevelandi teisel ametiajal. Ta oli hariduselt jurist.

Enne asepresidendiametit oli Stevenson Esindajatekoja liige 1875–1877 ja 1879–1881. 1885–1889 oli ta USA postiminister. 1900. aasta presidendivalimistel oli ta William Jennings Bryani asepresidendikandidaat, kuid nad kaotasid valimised vabariiklastele William McKinleyle ja Theodore Rooseveltile. 

Tema poeg Lewis Stevenson oli Illinoisi riigisekretär, pojapoeg Adlai Stevenson noorem oli USA suursaadik ÜROs ja Illinoisi osariigi kuberner ja kahekordne Demokraatliku Partei presidendikandidaat ja pojapojapoeg Adlai Stevenson III oli USA Senati liige.
De oppresso liber

**"De oppresso liber"** on Ameerika Ühendriikide maaväe erioperatsioonijõudude moto. Tõlgituna tähendab see "rõhututest vabastatuteks" või "vabastada rõhutud".
Järvakandi Vabadussõja mälestussammas

**Järvakandi Vabadussõja mälestussammas** on Vabadussõjas Rapla kihelkonna Järvakandi vallast pärit langenutele püstitatud mälestusmärk, mis tänapäeval asub Purku külas Rapla vallas Rapla maakonnas.

Mälestussamba autor oli kujur Richard Hammer ja see avati 22. juunil 1930, sammas asus kooli kirdefassaadi ees.

Mälestussammas lõhuti teise Nõukogude okupatsiooni ajal 1940. aastal. Teise Saksa okupatsiooni ajal sammas taastati. Sellele järgnenud kolmanda Nõukogude okupatsiooni ajal lõhuti sammas 1950. aastal lõplikult.

24. juunil 1989 avati uus mälestussammas endisest kohast umbes 30 meetrit eemal kagus, kus kunagi oli tee, kuid nüüd oli kooli park. Uus sammas on algupärase samba ligilähedane koopia, kuid nimetahvel on pärit 1942. aastal püstitatud sambalt.

Mälestussammas tunnistati 26. juunil 2003 riiklikuks kultuurimälestiseks.

## Pildid
Foto: Robert Treufeldt, 9. oktoober 2020

Järvakandi Vabadussõja mälestussammas 01.jpg|Vaade esiküljele. Taamal endine Järvakandi ministeeriumikool
Järvakandi Vabadussõja mälestussammas 02.jpg|1942. aasta tahvel samba esiküljel
Järvakandi Vabadussõja mälestussammas 03.jpg|Vaade samba tagant kirdesse vana Rapla tee suunal


## Viited

## Välislingid

*Kultuurimälestis nr 27154 "Vabadussõja mälestussammas"
*"Järvakandi Vabadussamba avamine 1926.a.". Mahtra Talurahvamuuseum, MT _ 153 F
*"Eesti Vabadussõja mälestusmärk: Järvakandi.". Postkaart, 1993. Saaremaa Muuseum, SM F 3801:17 F
*"Vabadussõjas langenute mälestusmärk kunagises Järvakandi valla keskuses Purkus". Foto: Hanno Talving, 1997. Eesti Vabaõhumuuseum, EVM N 380:508
Saduküla Vabadussõja mälestussammas

**Saduküla Vabadussõja mälestussammas** on Jõgeva maakonnas Jõgeva vallas Sadukülas asuv Vabadussõja lahingupiirjoone tähistamiseks püstitatud mälestusmärk.

See avati 6. juulil 1930.

Nõukogude okupatsiooni ajal võeti sammas maha.

Algupärane mälestusmärk taasavati 24. juunil 1989.


Saduküla Vabadussõja monumendi tekst.jpg|Tekst monumendil


## Viited

## Välislingid
*
Rahumäe Vabadussõja mälestussammas

**Rahumäe Vabadussõja mälestussammas** (alternatiivse nimega Kalevlaste mälestusmärk) on Tallinnas Rahumäe kalmistul asuv Vabadussõjas langenud spordiseltsi Kalev liikmetele püstitatud mälestusmärk.

Mälestussammas avati 31. mail 1931 spordiseltsi Kalev asutamise 30. aastapäeval.

Nõukogude okupatsiooni ajal 1951. aastal võeti sammas maha.Langenute hauad (v.a. L. Tõnsoni) maeti valdavalt üle. 

20. juunil 1997 avati enam-vähem samas kohas uus sammas, mis on endise samba täpne koopia.

## Viited
Rannu Vabadussõja mälestussammas

**Rannu Vabadussõja mälestussammas** on Vabadussõjas langenutele püstitatud mälestusmärk Tartumaal Rannu asulas Rannu kalmistul.

Mälestussammas avati Rannu maanaiste seltsi “Laine” toel 1931. aasta 23. augustil, selle autor oli kujur Voldemar Mellik.

Sambale oli kantud 27 Vabadussõjas langenud Rannu kihelkonnast pärit sõduri nimed.

Nõukogude okupatsiooni ajal 1949. aasta mais sammas lõhuti.

1976. aastal avati endise samba asukohas Ole Ehelaidi skulptuur "Rannu ema".

1989. aastal arutati samba taastamist, kuid taastama ei hakatud. Samba taastamise asemel paigaldati Rannu kirikule mälestustahvel.

2014. aastal käidi välja idee taastada mälestusmärk ning sama aasta suvel tulid kalmistu korrastustööde käigus välja samba nimedega kiviosad.

Mälestusmärk taastati ja paigutati oma esialgsele asukohale. "Rannu ema" asukohta muudeti pisut.

Mälestusmärk taasavati 23. augustil 2015.

## Viited
Rägavere lahingu mälestussammas

**Rägavere lahingu mälestussammas** on Lääne-Viru maakonnas Rakvere vallas Rägavere külas asuv Vabadussõja Rägavere lahingu langenutele püstitatud mälestusmärk.

Sammas avati 13. septembril 1931.

1940 sammas purustati. 1942 sammas taastati. 1944 purustati sammas lõplikult.

Samas kohas avati Rägavere vallas 1. juulil 1989 uus sammas, mis on endise samba ligilähedane koopia.

## Viited

## Välislingid
*
Vastseliina Vabadussõja mälestussammas

**Vastseliina Vabadussõja mälestussammas** on Võru maakonnas Võru vallas Vastseliina asulas asuv Vabadussõjas langenutele püstitatud mälestusmärk.

Mälestussammas kujutab endast kaheastmelisele alusele paigutatud pruunist graniidist risttahukat, mille otsas on pronksist valatud haavatud sõduri kuju. Mälestusmärgi kujundas Pallase kunstikooli kasvandik, skulptor Martin Saks. Samba poleeritud raudkivist risttahuka esiküljel on Vabadusristi kujutis ja pühendus: "Eesti vabaduse eest langenud kangelastele ja vägivalla ohvritele. Vastseliina kihelkond." Mälestussamba avamisel 18. oktoobril 1931 osales ligikaudu 3000 inimest. 

Monument lõhuti ühel 1948. aasta augustiööl. Samba kiviosale löödi peale uued kirjad ja pandi Teises maailmasõjas langenud Punaarmee sõdurite ühishauale. Nõukogude okupatsioonivägede sõdurid viisid pronkskuju Nursi lähistele ja tõukasid selle võssa. Seda nägi pealt võrulanna Anna Avara ja korraldas kuju päästmise. Rõuge valla Lauri küla talupidajad August Soe ja Rudolf Palu toimetasid pronkskuju hobusega öösel Lauri küla palu servale ja peitsid kartulihaua põhja. 

Vastseliina haavatud sõduri pronkskuju kaevasid välja 8. juulil 1988 Rõuge Muinsuskaitse Seltsi mehed, kes otsisid oma vabadussammast. Kuju toimetati Vastseliina 12. juulil. Samba kivitahukas võeti punaväelaste ühishaualt maha ja taastati endised kirjad. 16. oktoobril 1989 avati parandatud originaalosadest kokku pandud sammas taas endises kohas. 

## Viited

## Välislingid
*
Aadamsoo

**Aadamsoo** on eesti perekonnanimi.

Nimede eestistamisel määrati Aadamsoo uueks perekonnanimeks isikutele, kelle perekonnanimi oli Luurmann. 2017. aasta 1. jaanuari seisuga on perekonnanimi Aadamsoo Eestis 15 mehel ja 17 naisel.

*Arno Aadamsoo (1944–2006), eesti psühhiaater
*Helga Aadamsoo (sündinud 1964), eesti jurist
*Martin Aadamsoo (sündinud 1975), eesti filmindustegelane
*Jaana Aadamsoo (sündinud 1985), koera aretaja
*Jaanika Aadamsoo (sündinud 1989), nahast aksessuaaride disainer
Aade (perekonnanimi)

**Aade** on eesti perekonnanimi.

Nimede eestistamisel määrati Aade uueks perekonnanimeks isikutele, kelle perekonnanimi oli Adelbert. 2017. aasta 1. jaanuari seisuga on perekonnanimi Aade Eestis 6 mehel ja alla viiel naisel. 

*Mare Aade (sündinud 1945), Eesti motosportlane
Haljala Vabadussõja mälestussammas

**Haljala Vabadussõja mälestussammas** on Lääne-Viru maakonnas Haljala vallas Haljala asulas kalmistul asuv Vabadussõjas langenutele püstitatud mälestusmärk.

Mälestussammas avati 7. septembril 1930.

Haljala Vabadussõja mälestussammas oli üks väheseid Vabadussõja mälestussambaid, mida Nõukogude teise okupatsiooni ajal ei jõutud hävitada. See-eest Nõukogude kolmanda okupatsiooni ajal 1945. aasta sügisel sammas õhiti ja tükid maeti sinnasamasse maa sisse. Samba alus jäi terveks.

24. veebruaril 1989 avati samas kohas uus sammas, mis on endise samba täpne koopia. Uus sammas on püstitatud vana samba alusele.

## Viited

## Välislingid
*
Lääne-Nigula Vabadussõja mälestussammas

**Lääne-Nigula Vabadussõja mälestussammas** on Lääne maakonnas Taebla vallas Lääne-Nigula asulas asuv Vabadussõjas langenutele püstitatud mälestusmärk.

Mälestussammas avati 14. septembril 1930, kavandi autor oli Roman Espenberg (Haavamägi).

Nõukogude okupatsiooni ajal 1946. aasta septembris
mälestussammas purustati. Sambast säilisid vundament ja samba pronksist osad.

10. septembril 1989 avati samas kohas uus mälestussammas, mis on endise samba täpne koopia. Algupärased pronksist osad restaureeriti.

Mälestussamba juurde on paigaldatud kaks mälestuskivi Teises maailmasõjas hukkunuile ja küüditatuile.

## Viited

## Välislingid
*
Aademets

**Aademets** on eesti perekonnanimi.

Nimede eestistamisel määrati Aademets uueks perekonnanimeks isikutele, kelle perekonnanimi oli Timofei (1936. aastal Kalvi vallas). 1. jaanuaril 2017 sellise perekonnanimega inimesi Eestis ei ela või on neid vähem kui 5.
Aadla

**Aadla** on eesti perekonnanimi.

Nimede eestistamisel määrati Aadla uueks perekonnanimeks isikutele, kelle perekonnanimi oli Aadolv, Aadov, Adamson, Alfeld, Aller, Armberg, Esperk, Kelus, Kristlieb ja Vanker. 2017. aasta 1. jaanuari seisuga on perekonnanimi Aadla Eestis 17 mehel ja 19 naisel.

*Heilo Aadla (sündinud 1963), eesti näitleja ja muusik
Jahn Teigen

**Jahn Teigen** (27. september 1949 Tønsbergi vald, Norra – 24. veebruar 2020 Ystad, Rootsi) oli Norra laulja.

1978. aasta Eurovisiooni lauluvõistlusel esindas ta Norrat lauluga "Mil etter".
1982. aasta Eurovisiooni lauluvõistlusel esindas ta koos Anita Skorganiga Norrat lauluga "Adieu".
1983. aasta Eurovisiooni lauluvõistlusel esindas ta Norrat lauluga "Do Re Mi".
Mattis Hætta

**Mattis Hætta** (27. märts 1956 – 9. november 2022) oli Norra saami laulja.

1980. aasta Eurovisiooni lauluvõistlusel esindas ta koos Sverre Kjelsbergga Norrat lauluga "Sámiid Ædnan"".
Ketil Stokkan

**Ketil Stokkan** (29. mail 1956) on Norra laulja.
1986. aasta Eurovisiooni lauluvõistlusel esindas ta Norrat lauluga "Romeo".
1990. aasta Eurovisiooni lauluvõistlusel esindas ta Norrat lauluga "Brandenburger Tor".
Julija Samoilova

**Julija Olegovna Samoilova** (Юлия Олеговна Самойлова; sündinud 7. aprillil 1989 Uhtas) on Venemaa laulja.

Lapsepõlves avaldunud seljaaju lihaste atroofia tõttu liigub ta ratastoolis.

2013. aastal sai ta talendisaate "Faktor A" kolmandal hooajal teise koha.

Ta osales esinejana 2014. aasta taliolümpiamängude avatseremoonial.

Ta pidi esindama Venemaad 2017. aasta Eurovisiooni lauluvõistlusel Kiievis, kuid ei saanud osaleda, sest oli rikkunud Ukraina seadust. Ta sai Ukrainasse kolmeaastase sissesõidukeelu, sest ta esines 27. juunil 2015 Krimmis Kertšis aasta peale selle okupeerimist Venemaa poolt, olles Krimmi sisenenud Venemaa kaudu ilma Ukraina loata.

Ta esindas Venemaad 2018. aasta Eurovisiooni lauluvõistlusel Lissabonis lauluga "I Won't Break". See oli esimene kord, kui Venemaa poolfinaalist edasi ei pääsenud.
Rohense soo

**Rohense soo** on soo Lääne maakonnas Haapsalu linnas Rohense, Kadaka ja Kabrametsa külas. 

Soo oli suuremas osas madalsoo, endise Juurika järve ääres oli ka raba. Praeguseks on enamus soost kuivendatud ja asendunud kõdusoometsa, soised võsa ja kultuurheinamaaga. Toimiv madalsoo (luhttarna soo) on praegu kuivakslastud Juurika järve kohal. 

Soo eesvooluks on Uuemõisa oja ja Võnnu oja.

Ala madalsood on enne kuivendamist kasutusel olnud heinamaana. Raba alal on vähesel määral turvast lõigatud.

## Viited
Sevara Nazarxon

**Sevara Nazarxon** (sündinud 18. detsembril 1976; teistel andmetel 26. detsembril 1976) on Usbekistani laulja.
Sogdiana Fedorinskaja

**Sogdiana Fedorinskaja** (Согдиана Федоринская, sünninimi **Oksana Netšitailo**, Оксана Нечитайло; sündinud 17. veebruaril 1984 Taškendis) on  ukraina päritolu Usbekistani ning Venemaa laulja ja näitleja.
Usbekistani lauljate loend

* Abbos Bakirov
* Feruza Jumaniyozova
* Sevara Nazarxon
* Shoira Otabekova
* Sogdiana Fedorinskaja
* Munojotxon Yoʻlchiyeva
Tor Endresen

**Tor Lars Oskar Endresen** (sündinud 15. juunil 1959) on Norra laulja.

1997. aasta Eurovisiooni lauluvõistlusel esindas ta Norrat lauluga "San Francisco".
Lars Fredriksen

**Lars Fredriksen** (sündinud 28. veebruaril 1971) on  Norra laulja.
1998. aasta Eurovisiooni lauluvõistlusel esindas ta Norrat lauluga "Alltid sommer".
Arken Abdulla

**Arken Abdulla** (uiguuri keeles ئەركىن ئابدۇللا; hiina keeles 艾爾肯•阿布都拉;  sündinud 18. oktoobril 1978) on uiguuri muusik.
Stig van Eijk

**Stig Andre van Eijk** (sündinud 21. märtsil 1981) on  Norra laulja.

1999. aasta Eurovisiooni lauluvõistlusel esindas ta Norrat lauluga "Living My Life Without You". Ta oli esimene Norrat Eurovisionil esindanud neegerlaulja.

Ta adopteeriti Colombiast 9-kuusena.
Haldor Lægreid

**Haldor Lægreid** (sündinud 30. märtsil 1970) on Norra laulja.

2001. aasta Eurovisiooni lauluvõistlusel esindas ta Norrat lauluga "On My Own".
Jostein Hasselgård

**Jostein Hasselgård** (sündinud 24. märtsil 1979 Fredrikstadis) on  Norra laulja.

2003. aasta Eurovisiooni lauluvõistlusel esindas ta Norrat lauluga "I'm Not Afraid To Move On".
Klaartje & Nicky

**Klaartje & Nicky** on Hollandi ansambel.

2004. aasta Laste Eurovisiooni lauluvõistlusel esindasid nad Hollandi lauluga "Hij is een kei".
Tess Gaerthé

**Tess Gaerthé** (sündinud 21. augustil 1991 Amsterdamis) on  Hollandi laulja.

2005. aasta Laste Eurovisiooni lauluvõistlusel esindas ta Hollandit lauluga "Stupid".
Rachel Traets

**Rachel Traets** (sündinud 16. augustil 1998 Wouw's Põhja-Brabandi provintsis) on  Hollandi laulja.

2011. aasta Laste Eurovisiooni lauluvõistlusel esindas ta Hollandit lauluga "Ik ben een teenager".
Femke Meines

**Femke Meines** (sündinud 11. mail 2000 Tuitjenhornis Põhja-Hollandi provintsis) on  Hollandi laulja.

2012. aasta Laste Eurovisiooni lauluvõistlusel esindas ta Hollandit lauluga "Tik tak tik".
Julia van Bergen

**Julia van Bergen** (sündinud 17. septembril 1999 Harderwijkis) on Hollandi laulja.

2014. aasta Laste Eurovisiooni lauluvõistlusel esindas ta Hollandit lauluga "Around".
Shalisa van der Laan

**Shalisa van der Laan** (sündinud 17. detsembril 1999 Hoornis) on Hollandi laulja.

2015. aasta Laste Eurovisiooni lauluvõistlusel esindas ta Hollandit lauluga "Million lights".
Kisses

**Kisses** on Hollandi ansambel.

2016. aasta Laste Eurovisiooni lauluvõistlusel esindasid nad Hollandit lauluga "Kisses and dancin'", kus saavutati 174 punktiga 8. koht.
Marissa Grasdijk

**Marissa Grasdijk** (sündinud 19. novembril 1993 Kampenis Overijsseli provintsis) on Hollandi laulja.

2008. aasta Laste Eurovisiooni lauluvõistlusel esindas ta Hollandit lauluga "1 dag".
Anna ja Senna

**Anna ja Senna** on Hollandi ansambel.

2010. aasta Laste Eurovisiooni lauluvõistlusel esindasid nad Hollandit lauluga  "My Family".

## Elulugu
2. oktoobril 2010 võitsid nad Junior Songfestivali oma lauluga „My family”. Seega esindasid nad Hollandit rahvusvahelisel Junior Eurovisiooni lauluvõistlusel 20. novembril 2010 Minskis. Võistlusel saavutasid nad 52 punktiga 9. koha. 

Nagu kõik teised kandidaadid, kirjutasid nad oma laulu ise. Nende laulu produtsent oli Tjeerd Oosterhuis. Ta muutis koos tüdrukutega algse pealkirja „Familie” pealkirjaks „My family” ja tõlkis osa refräänist inglise keelde, sest see andis laulule rahvusvahelisema iseloomu. 

Kaks sõbrannat Groningenist ja Paterswolde'ist võitsid kahe punktiga 13-aastase Mano. Pingeline oli see kuni viimase hetkeni, sest pärast kahe kolmest žüriist tulemuste selgumist olid Senna & Anna ja Mano võrdsed. Aga Senna & Anna said publiku žüriilt kõige rohkem punkte, nii et nemad võitsid. Kaks tüdrukut paistsid silma eelkõige oma noore ea ja Anna roosa viiuli poolest.  

2008/2009. aastal osales Senna juba lauluvõistlusel Kinderen voor Kinderen. Tol korral esindas ta Groningeni provintsi lauluga „Meidengroep”.  

## Viited
Fource

**Fource** on Hollandi ansambel.

2017. aasta Laste Eurovisiooni lauluvõistlusel esindasid nad Hollandi lauluga "Love me".
Olev Zäuram

**Olev Zäuram** (26. jaanuar 1927 Kuigatsi vald – 1. september 2012 Väike-Maarja) oli eesti agronoom.

Ta oli Rakvere rajooni Põdrangu sovhoosi peaagronoom. 

Pensionipõlves pidas ta mahetootmisega talu Tamsalu vallas.

Ta on maetud Väike-Maarja vanale kalmistule.

## Tunnustus
*1967 Eesti NSV teeneline agronoom
*1970, 1971, 1974 aunimetus "Vabariigi suurte saakide meister"

## Viited
M2M

**M2M** oli Norra ansambel, kuhu kuulusid Marit Larsen ja Marion Ravn.

Larsen ja Ravn said sõpradeks viieaastaselt ja hakkasid koos musitseerima kaheksa-aastaselt. Esimese ühise lastemuusika albumi avaldasid nad 1996. aastal, kui Larsen oli 11- ja Ravn 12-aastane. 1998. aastal sõlmisid nad plaadilepingu Atlantic Recordsiga. Ansamblit hinnati kõrgelt seetõttu, et nad kirjutasid enamiku oma esitatavatest lugudest ise ja mängisid ka ise pille, mida peeti teismeliste popartistide seas pigem erandlikuks.

Nende 1999. aastal ilmunud debüütsingel "Don't Say You Love Me" meeldis nii muusikakriitikutele kui ka laiemale publikule ja jäigi nende suurimaks hitiks. 2000. aastal ilmunud albumit "Shades of Purple" müüdi üle maailma 1,5 miljonit eksemplari. Teine album "The Big Room" (2002) sai küll kriitikutelt heakskiidu, kuid ei leidnud nii palju ostjaid. Samal aastal ansambel lagunes ja selle liikmed alustasid soolokarjääri.
The Traditional Cosmology Society

**Traditsioonilise Kosmoloogia Selts** (**The Traditional Cosmology Society**) on Suurbritannias Edinburghis asuv rahvusvaheline eri ajastute ja kultuuripiirkondade müüdi, religiooni ja kosmoloogia uuringute alal tegutsev selts. 

Selts korraldab kõnekoosolekuid ja ühepäevast aastakonverentsi Edinburghi Ülikooli Keldi- ja Šoti-uuringute Kooli juures. Lisaks annab selts välja kord aastas ilmuvat ajakirja Cosmos. The Journal of the Traditional Cosmology Society.

## Välislingid
*Traditional Cosmology veebileht
Kristel Uiboaed

**Kristel Uiboaed** on eesti keeleteadlane ja andmeanalüütik.

## Haridus
2002 lõpetas Hugo Treffneri Gümnaasiumi. 2005 omandas Tartu Ülikoolis bakalaureusekraadi ning 2008 magistrikraadi eesti ja soome-ugri keeleteaduses. Olnud vahetusüliõpilane Jyväskylä ja Tampere Ülikoolis, külalisdoktorant Groningeni Ülikoolis. 2013 kaitses Tartu Ülikoolis doktoritöö "Verbiühendid eesti murretes", mille eest sai üliõpilaste 2014. aasta riikliku teadustööde konkursi 1. preemia ühiskonnateaduste ja kultuuri valdkonnas.

## Töö
2008–2013 töötas Tartu Ülikoolis arvutilingvistika ja korpuste spetsialistina, 2013 eesti murrete nooremteadurina, 2014–2016 eesti murrete teadurina. 

Uurimisvaldkonnad: murdesüntaks, eesti murded, arvutilingvistika.

Euroopa Keeleteaduse Ühingu ja Põhjamaade kraadiõppe kooli liige.

Kuulus Tartu Ülikooli häkatoni "Social Impact Data Hack 2017" võitnud meeskonda NLPpeople koos Siim Antso, Uku Raudvere ja Dage Särjega.

## Viited

## Välislingid
* Liina Lindström, Kristel Uiboaed: "Valdkondade vastasseis? Digihumanitaaria – see ongi tänane humanitaaria" Novaator, 7. juuni 2017
Köber-kuldsamblik

**Köber-kuldsamblik** (*Caloplaca decipiens*) on kuldsamblike perekonda kuuluv samblikuliik.

Kannatab hästi saastunud õhku ja suudab kasvada ka linnades.

Eestis laialt levinud.

## Viited

## Välislingid
*
*Levikukaart
Priske lahingu mälestussammas

**Priske lahingu mälestussammas** on mälestusmärk Harju maakonnas Anija vallas. See on püstitatud  Vabadussõja Priske lahingus langenute mälestuseks. Samba kõrval on Vabadussõjas hukkunud Joosep Oseleini mälestuskiviga kalm.

Mälestussammas avati 12. juunil 1932.

Nõukogude okupatsiooni ajal 1941. aastal see õhiti.

Mälestussammas taasavati 23. juunil 1990.

## Viited

## Välislingid
*
Välko Tuul

**Välko Tuul** (sünninimi **Alfred Tuul**; 13. oktoober 1894 Tallinn – 17. märts 1918) oli eesti kunstnik.

Õppis Ants Laikmaa ateljeekoolis.

Ta kuulus Noorte Kujurite Ühingusse Vikerla. Kunstiteadlane Reet Mark on ühtlasi oletanud, et ta mängis ühingus olulist rolli.

Suri märtsis 1918 kopsupõletikku.

## Loomingu näiteid

Välko Tuul. Vanamehe portree. 1914.jpg|Vanamehe portree (1914)
Välko Tuul. Aadam ja Eeva. 1915.jpg|Aadam ja Eeva (1915)
Välko Tuul. Viikingite laevad. 1915.jpg|Viikingite laevad (1915)
Välko Tuul. Aheldatud mees. 1915-1917.jpg|Aheldatud mees (1915–1917)
Kalevipoja motiiv, Välko Tuul, EKM j 31648 M 5939.jpg|Kalevipoja motiiv (1915–1917)
Maastiku motiiv, Välko Tuul, EKM j 31654 M 5944.jpg|Maastiku motiiv (1915–1917)
Mets, Välko Tuul, EKM j 26575 M 5808.jpg|Mets


## Viited

## Välislingid
* Grupifoto: Ants Laikmaa õpilastega (vasakult: Ants Laikmaa, Oskar Kallis, kaks teadmata õpilast, Aleksander Krims, Alfred (Välko) Tuul, teadmata, Aleksander Mülber)
Markku Aro

**Markku Aro** (kodanikunimega **Markku Tuomas Puputti**; sündinud 3. veebruaril 1950 Mouhijärvil) on Soome laulja.

1971. aasta Eurovisiooni lauluvõistlusel esindas ta ansambliga Koivistolaiset Soomet lauluga "Tie uuteen päivään".
Vetla lahingu mälestussammas

**Vetla lahingu mälestussammas** on Harju maakonnas Anija vallas Vetla asulas asuv Vabadussõja Vetla lahingus langenutele püstitatud mälestusmärk.

Sammas avati 26. juunil 1932.

Nõukogude okupatsiooni ajal Eestis oktoobris 1940 sammas hävitati.

Sammas taasavati 6. jaanuaril 1990.

Vetlas 1919. 4. jaanuaril toimunud lahingust kirjutas kolonel-leitnant Jaan Maide. "*Samal päeval vaenlane sundis 5. rügemendi valveosi Kreo talust lahkuma, õhtul tungisid punased korduvalt [[Vetla]] veski kallale, kuid löödi tagasi, öösi kell 0200 (5. jaanuaril) asus 5. rügemendi 2. kompanii vastukallaletungile ja tõrjus vaenlase kuni Kreo taluni tagasi.*"

## Viited
Tähtvere lahingu mälestussammas

**Tähtvere lahingu mälestussammas** (ka **Tartu lahingu mälestussammas**, **Tartu vabastajate monument**) on Tartus Tähtvere pargis asuv Vabadussõja Tähtvere lahingus langenutele püstitatud mälestusmärk.

Mälestussammas avati 3. juulil 1932. Nõukogude okupatsiooni ajal 1940. aastal see lõhuti. 1956. aasta 6.novembril püstitati endise samba asukohale Ole Ehelaidi ja Arnold Matteuse valmistatud töölis- ja ametiühinguliikumise tegelase Hans Heidemanni büst. Eesti taasiseseisvumise ajal võeti büst maha ja ennistati lahingu mälestussammas. See taasavati 2. juulil 2006. 

## Viited